વિદ્યાર્થી જાતકોને સપ્તાહના આરંભે થોડા કપરાં ચઢાણ દેખાય છે. તા. 24ના રોજ અભ્યાસમાં એકાગ્રતા રાખવી જરૂરી છે. જોકે તમે નિયમિત મેડિટેશન સાથે અભ્યાસમાં ધ્યાન આપશો તો ઉત્તમ સફળતાની મનોકામના પણ પૂર્ણ થશે. પરિવાર સાથે ફરવામાં તેમજ આનંદપ્રમોદની પ્રવૃત્તિઓમાં સમય વિતાવી શકશો. તા. 25 અને 26 દરમિયાન ઉત્તમ સંપત્તિદાયક તબક્કો રહેશે. આપ પોતાના વિચારોમાં સકારાત્મકતાના કારણે વિધ્નો દૂર કરી સફળતા મેળવશો. નોકરીમાં રહેલી સમસ્યાઓ સફળતાપૂર્વક દૂર કરશો. આપ શત્રુ પર વિજય મેળવશો. અવિવાહિતોને યોગ્ય સાથીનો ભેટો થવાની સંભાવના છે. જો કોઈ જગ્યાએ અગાઉથી વાત ચાલતી હોય તો તેમાં સકારાત્મક જવાબ આવી શકે છે. જીવનસાથી જોડે સંબંધોમાં મધુરતા વધે. જોકે, કુંટબના વાદવિવાદના કારણે કોર્ટ કચેરીના યોગો બને છે. તા. 27, 28 અને તા. 29 દરમિયાન સમય શાંતિપૂર્વક પસાર થશે. જુના મિત્રો સાથે મુલાકાતના કારણે સુખદ અનુભૂતિ થશે. આપને બહાર ફરવા જવાનું થશે. આપનું ચિત્ત ધાર્મિક કાર્યોમાં વધુ કેન્દ્રિત રહેશે. જીવનસાથી જોડે મતભેદ ના થાય તેનું ધ્યાન રાખવું, પાર્ટનરશીપના ધંધામાં નુકસાન થવાના યોગો છે. હાલમાં નવા કરારો કરવામાં પણ સાચવીને આગળ વધજો. તા. 30ના રોજ આપના સ્વાસ્થ્યમાં તકલીફ આવવાની શક્યતા છે. આપને શરીરમાં કળતર કે પછી માથાના દુખાવાની તકલીફનો સામનો કરવો પડી શકે છે. સંતાન સંબંધી કોઈ ચિંતા સતાવ્યા કરે.આપની લાગણીને કોઈ ઠેસ પહોંચાડશે.